Landformen finnes i grupper som ofte ligger nær hverandre med jevne mellomrom. De består av morener med morenejord. De individuelle morenene er store, bølgede rygger som er orientert på tvers av isens bevegelsesretning. En finner ofte drumliner nær rogenmorener, og man tror disse ble skapt på samme tid som rogenmorenene. Selv om størrelsen på rogenmorenene varierer mye, er de vanligvis om lag 10–30 meter høye, 150–300 meter brede og 300–1200 meter lange.